CELEX: 32005R2017
Language: sk
Date: 2005-12-08
Title: Nariadenie Komisie (ES) č. 2017/2005 z  8. decembra 2005 , ktorým sa ustanovuje zákaz výlovu okúnika v zóne organizácie pre rybolov v severozápadnom Atlantiku (NAFO) 3M plavidlami plávajúcimi pod vlajkou členského štátu

10.12.2005   
            
            
               SK
            
            
               Úradný vestník Európskej únie
            
            
               L 324/19
            
         
      NARIADENIE KOMISIE (ES) č. 2017/2005
   z 8. decembra 2005,
   ktorým sa ustanovuje zákaz výlovu okúnika v zóne organizácie pre rybolov v severozápadnom Atlantiku (NAFO) 3M plavidlami plávajúcimi pod vlajkou členského štátu
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (ES) č. 2371/2002 z 20. decembra 2002 o ochrane a trvalo udržateľnom využívaní zdrojov rybného hospodárstva v rámci spoločnej politiky v oblasti rybolovu (1), a najmä na jeho článok 26 ods. 4,
   so zreteľom na nariadenie Rady (EHS) č. 2847/93 z 12. októbra 1993, ktorým sa zriaďuje kontrolný systém spoločnej politiky rybolovu (2), a najmä na jeho článok 21 ods. 3,
   keďže:
   
               (1)
            
            
               V nariadení Rady (ES) č. 27/2005 z 22. decembra 2004, ktorým sa na rok 2005 stanovujú príležitosti na rybolov a príslušné podmienky pre určité násadové ryby a skupiny násadových rýb, uplatniteľné vo vodách Spoločenstva a pre plavidlá Spoločenstva vo vodách, v ktorých sa vyžaduje obmedzovanie úlovkov (3), sa ustanovujú kvóty na rok 2005.
            
         
               (2)
            
            
               Podľa informácií, ktoré dostala Komisia, bola pri výlove zásob uvedených v prílohe k tomuto nariadeniu plavidlami plávajúcimi pod vlajkami členských štátov alebo plavidlami registrovanými v členských štátoch uvedených v danej prílohe, vyčerpaná kvóta stanovená na rok 2005.
            
         
               (3)
            
            
               Je preto nevyhnutné zakázať výlov týchto zásob, ako aj ich držanie na palube, prekládku a vykládku,
            
         PRIJALA TOTO NARIADENIE:
   Článok 1
   Vyčerpanie kvóty
   Kvóta na rybolov pridelená členským štátom uvedeným v prílohe k tomuto nariadeniu pre zásoby uvedené v tejto prílohe na rok 2005 sa považuje za vyčerpanú odo dňa uvedeného v tejto prílohe.
   Článok 2
   Zákazy
   Výlov zásob uvedených v prílohe k tomuto nariadeniu plavidlami plávajúcimi pod vlajkami členských štátov alebo registrovanými v členských štátoch uvedených v danej prílohe, sa zakazuje odo dňa uvedeného v danej prílohe. Zakazuje sa držať na palube, prekladať alebo vykladať takéto zásoby ulovené týmito plavidlami po uvedenom dni.
   Článok 3
   Nadobudnutie účinnosti
   Toto nariadenie nadobúda účinnosť dňom po jeho uverejnení v Úradnom vestníku Európskej Únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 8. decembra 2005
      
         
            Za Komisiu
         
         Jörgen HOLMQUIST
         
         
            generálny riaditeľ pre rybné hospodárstvo a morské záležitosti
         
      
   
   
      (1)  Ú. v. ES L 358, 31.12.2002, s. 59.
   
      (2)  Ú. v. EÚ L 261, 20.10.1993, s. 1. Nariadenie naposledy zmenené a doplnené nariadením (ES) č. 768/2005 (Ú. v. EÚ L 128, 21.5.2005, s. 1).
   
      (3)  Ú. v. EÚ L 12, 14.1.2005, s. 1. Nariadenie naposledy zmenené a doplnené nariadením (ES) č. 1936/2005 (Ú. v. EÚ L 311, 26.11.2005, s. 1).
   
      PRÍLOHA
      
                  Členský štát
               
               
                  Všetky členské štáty
               
            
                  Zásoby
               
               
                  RED/N3M.
               
            
                  Druhy
               
               
                  Okúnik (Sebastes spp.)
               
            
                  Zóna
               
               
                  NAFO 3M
               
            
                  Dátum
               
               
                  22.11.2005